**Ministru kabineta noteikumu projekta** **“Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu “Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” projekts (turpmāk – MK noteikumu projekts) sagatavots, lai sniegtu papildus atbalstu sīkajiem, mazajiem un vidējiem uzņēmumiem Covid-19 seku mazināšanai, kā arī veiktu akciju sabiedrības „Attīstības finanšu institūcija Altum” (turpmāk – sabiedrība “Altum”) pāreju no vadības izmaksu kompensācijas uz vadības maksu, tādējādi mazinot administratīvo slogu valsts atbalsta programmu īstenošanā.  MK Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts pēc Ekonomikas ministrijas iniciatīvas izstrādāts, saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14.punktu, lai sekmētu sīko, mazo (t.sk., jaunuzņēmumu) un vidējo uzņēmumu attīstību un veicinātu Latvijas tautsaimniecības ilgtspējīgu attīstību, mazinot Covid-19 seku izplatību uz saimniecisko darbību, vienlaikus mazinot sabiedrības “Altum” administratīvo slogu valsts atbalsta programmu īstenošanā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020.gada 6.novembrī atkārtoti izsludināta ārkārtējā situācija un ir noteikti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 krīzes pārvarēšanai.  Ieilgstot Covid-19 izraisītajai nedrošība un atkārtoti noteiktajiem ierobežojumiem Covid-19 izplatības mazināšanai tirgos turpmākajos mēnešos krasi ietekmēs uzņēmumu finanšu plūsmu un spēju veikt saimniecisko darbību. Tiek ierobežota ne tikai uzņēmumu pelnīt spēja, tāpat tiek kavēta lēmumu pieņemšana par jaunu biznesa projektu uzsākšanu un īstenošanu. Turklāt jāņem vērā, ka Covid-19 ietekme ir ne tikai tūrisma sektorā, bet arī kopējā mazo un vidējo uzņēmumu (turpmāk - MVU) saimnieciskās darbības līmenī.  Attiecīgi MK Noteikumu projekts paredz 60 milj. EUR pārdali (MK 2020.gada 2.jūnija sēdes prot. Nr.38 49.§ piešķirto finansējumu – informatīvā ziņojuma pielikuma 8.rinda – ES fondu pārdales 35 milj. EUR apmērā, un 5.rinda – ES fondu virssaistības 25 milj. EUR apmērā) trīs atbalsta programmām:   1. starta aizdevumiem - 10 milj. EUR (no 35 milj. EUR Eiropas Reģionālā attīstības fonda (turpmāk – ERAF); 2. MVU tiešie aizdevumiem - 32 milj. EUR (25 milj. EUR no 35 milj. EUR ERAF un 7 milj. EUR no 25 milj. EUR virssaistībām); 3. garantijas tūrisma operatoriem - 18 milj. EUR (18 milj. EUR no 25 milj. EUR virssaistībām).   MK Noteikumu projekts paredz palielināt līdz ar piešķirto finansējumu saistītos specifiskā atbalsta mērķa rādītājus gan ERAF finansējumam, gan virssaistību finansējumam.  Rādītāji noteikti, ņemot vērā līdz šim Starta aizdevumu, MVU tiešo aizdevumu un garantiju programmās ietverto un atbalsta programmu īstenošanas apguvi, ņemot vērā atbalstīto unikālo komersantu skaitu un nosakot rādītāju minimālo apmēru, ievērojot Darbības programmas “Izaugsmei un nodarbinātībai” nosacījumus par rādītāju apguvi.  Ņemot vērā, ka MK Noteikumu projekts paredz ERAF finansējuma pārdali 35 milj. EUR apmērā, Fondu fonda ietvaros veiktais ERAF līdzekļu ieguldījums sabiedrībā “Altum” nepārsniegs Eiropas Komisijas 2015.gada 9.jūnija lēmumā “Par valsts atbalstu SA.36904 (2014/N) 24.punktā noteikto ieguldījuma apjomu.  Šajos noteikumos piešķirtais ERAF finansējums finanšu instrumentiem un Fondu fondam būs pieejams un ar MK Noteikumu ietverot normu par papildus pieejamo finansējumu attiecināšana tiks nodrošināta tikai pēc Darbības programmas “Izaugsmei un nodarbinātībai” grozījumu saskaņošanas ar Eiropas Komisiju.  Sabiedrība “Altum” ir informēta un attiecīgi nodrošinās, ka esošais finansējums, ka arī papildus novirzītais ERAF finansējums ir jāinvestē gala saņēmējos līdz ERAF attiecināmības periodam, t.i. 2023.gada 31.decembrim.  Sabiedrība “Altum” ievieš Fondu fondu un atbilstošos finanšu instrumentus no 2016. gada 8. jūnija, atbilstoši Finansēšanas nolīgumam, kas noslēgts starp Centrālo finanšu un līgumu aģentūru (turpmāk – CFLA) un sabiedrību “Altum”. Sabiedrība “Altum” ir noteikta kā Fondu fonda ieviesējs saskaņā ar Regulas 1303/2013 38.panta 4.apakšpunkta b) daļas iii)apakšpunktu, nepiemērojot iepirkuma procedūru, kas atbilstoši struktūrfondu regulējumam, ļauj vienoties par vadības izmaksu kompensēšanas kārtību.  MK Noteikumu projekta uzdevums ir mazināt administratīvo slogu valsts atbalsta programmu īstenošanā, pārejot no vadības izmaksu kompensācijas uz vadības maksu, kas paredzētu sabiedrības “Altum” maksājuma pieprasījumos CFLA attiecināšanai vadības izdevumus, ievērojot noteiktās robežvērtības, bet nenenorādot visus ar programmu vadību saistīto izdevumu rēķinus un šo rēķinu proporcionālās daļas sadalījumā pa finanšu instrumentiem.  Būtiskākā atšķirība vadības izdevumu segšanā starp vadības izmaksu kompensēšanu un vadības maksu ir tajā, cik detalizēti ieviesēja institūcijai sabiedrībai “Altum” izdevumu attiecināšanai ir jāpamato un CFLA jāpārbauda vadības izdevumu rašanās.  Regulas Nr. 1303/2013 42. panta 5. punkts nosaka, ka izmaksas kompensē, atbilstoši izdevumu pamatojumam, bet maksu nosaka atbilstīgi saskaņotai sniegto pakalpojumu cenai. Sabiedrība “Altum” ir izstrādājusi vadības maksas apmēru, pamatojoties uz Fondu fonda un MK noteikumos Nr.118 minēto programmu vēsturiskiem izmaksu datiem, kas ir atbilstoši CFLA nolīgumā noteiktai kārtībai iesniegti un CFLA pārbaudīti un apstiprināti Maksājumu pieprasījumos par termiņu līdz 2020.gada 30.jūnijam.  Izmaiņas ļaus ietaupīt administratīvos izdevumus, attiecinot programmu vadības izmaksas:   1. sabiedrība “Altum” maksājumu pieprasījumos CFLA, neuzskaitot visus ar programmu vadību saistīto izdevumu rēķinus un šo rēķinu proporcionālās daļas, sadalījumā pa finanšu instrumentiem, kas nereti ir dažu desmitu centu apmērā un rada noapaļošanas problēmas; 2. CFLA, īstenojot kontroli neveicot rēķinu un to sadalījuma pa finanšu instrumentiem pārbaudi.   Iepriekš sabiedrības “Altum” iesniegtajos maksājumu pieprasījumos tika norādīti ap 8000 rēķini un ar tiem saistītie ieraksti. Jāatzīmē, ka Fondu fonda programmās, kuru pieteikšanās jau ir noslēgusies un kurās jauni aizdevumi vairs netiek piešķirti, saņemtā vadības izmaksu kompensācija, ņemot vērā regulā Nr. 480/2014 noteikto robežvērtību ierobežojumus, ir būtiski mazāka par maksājumu pieprasījumos iekļauto attiecināmo izdevumu rēķinu kopsummām: Mikro aizdevumu programmai 4 reizes, Starta programmai 2,1 reizi. Tas uzskatāmi pamato MK noteikumu projektā noteikto vadības maksas limita apmēru.  Izmaksu metode tika piemērota no 2015.gada 30.aprīļa līdz 2020.gada 30.jūnijam, apstiprinot MK noteikumu projektu, no 2020.gada 1.jūlija tiks piemērota vadības maksu metode.  Arī pēc MK Noteikumu projekta pieņemšanas, piemērojot vadības maksu, sabiedrības “Altum” vadības maksas tiks noteiktas ievērojot regulas Nr. 480/2014 13. pantā noteikto kārtību un robežvērtības. Nosacījuma izpildi kontrolē CFLA, pārbaudot iesniegtos maksājumu pieprasījumus.  Pēc MK Noteikumu projekta pieņemšanas vadības maksas piemērošana vadības izdevumu attiecināšanai tiks paredzēta Finansēšanas nolīgumā par Fondu fonda un finanšu instrumentu īstenošanu starp CFLA un sabiedrību “Altum”.  Sabiedrībā “Altum” veiktie aprēķini, pamatojoties uz vēsturiskiem datiem, atbilstoši CFLA apstiprinātajiem maksājumu pieprasījumiem par termiņu līdz 2020. gada 30. jūnijam, liecina, ka pēc pārejas no vadības izmaksām (ko īsteno līdz 2020. gada 30. jūnijam) uz vadības maksām (no 2020. gada 1. jūlija), kopējais plānotais saņemto maksu apjoms nemainīsies, jo abos gadījumos saņemamo maksājumu apjomu ierobežo robežvērtības, kas tiek aprēķinātas saskaņā ar regulas Nr. 480/2014 13. pantā noteikto. Pēc pārejas uz jauno kārtību sabiedrība “Altum” iesniegs CFLA maksājumu pieprasījumus nedetalizējot tajos visus ar programmu vadību saistīto izdevumu rēķinus un šo rēķinu proporcionālās daļas sadalījumā pa finanšu instrumentiem, bet norādot vadības maksas apmēru, kas aprēķināts saskaņā ar apstiprinātajām likmēm. Pēc pārejas uz jauno kārtību sabiedrība “Altum” iesniegs CFLA maksājumu pieprasījumus nedetalizējot tajos visus ar programmu vadību saistīto izdevumu rēķinus un šo rēķinu proporcionālās daļas sadalījumā pa finanšu instrumentiem, bet norādot vadības maksas apmēru, saskaņā ar likmēm, par kurām, pamatojoties uz vēsturiskiem datiem programmu īstenošanā, tiks panākta savstarpējā vienošanās ar CFLA, bet kas nepārsniedz Komisijas regulas Nr. 480/2014 13. pantā noteiktās likmes. Sabiedrībai “Altum” CFLA iesniedzamajos maksājumu pieprasījumos neiekļaujot informāciju par rēķiniem tiks ietaupīti Altum un CFLA administratīvie resursi. Vienlaikus arī jaunās pieejas pamatā ir aprēķins un dati, kas pamato izmaksu procentuālo apjomu, kas tiek noformēts kā finanšu nolīguma pielikums. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”. |
| 4. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Latvijā reģistrēti mazie un vidējie komersanti (ar papildus piešķirto finansējumu tiks atbalstīti vismaz papildus 400 komersanti), sabiedrība “Altum”. | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | MK Noteikumu projektam ir labvēlīga ietekme uz ekonomiku kopumā, jo tas paredz mazināt Covid-19 izraisītas krīzes sekas un veicina ekonomisko aktivitāti. Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. | | | | | | |
| 3. | Administratīvo izmaksu monetārs novērtējums | | MK noteikumu projekts šo jomu neskar. | | | | | | |
| 4. | Atbilstības izmaksu monetārs novērtējums | | MK noteikumu projekts šo jomu neskar. | | | | | | |
| 5. | Cita informācija | | Nav | | | | | | |
|  | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | | 2020.gads | | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | | | 2 | | 3 | 4 | 5 | 6 | 7 | 8 |
| 1. Budžeta ieņēmumi | | | 23 310 985 | | 0 | 23 310 913 | 30 000 000 | 0 | 20 000 000 | 10 000 000 |
| 1.1. valsts pamatbudžets | | | 23 310 985 | | 0 | 23 310 913 | 30 000 000 | 0 | 20 000 000 | 10 000 000 |
| 1.2. valsts speciālais budžets | | | 0 | | 0 | 0 | 0 | 0 | 0 | 0 |
| 1.3. pašvaldību budžets | | | 0 | | 0 | 0 | 0 | 0 | 0 | 0 |
| 2. Budžeta izdevumi | | | 23 310 985 | | 0 | 23 310 913 | 30 000 000 | 0 | 20 000 000 | 10 000 000 |
| 2.1. valsts pamatbudžets | | | 23 310 985 | | 0 | 23 310 913 | 30 000 000 | 0 | 20 000 000 | 10 000 000 |
| 2.2. valsts speciālais budžets | | | 0 | | 0 | 0 | 0 | 0 | 0 | 0 |
| 2.3. pašvaldību budžets | | | 0 | | 0 | 0 | 0 | 0 | 0 | 0 |
| 3. Finansiālā ietekme | | | 0 | | 0 | 0 | 0 | 0 | 0 | 0 |
| 3.1. valsts pamatbudžets | | | 0 | | 0 | 0 | 0 | 0 | 0 | 0 |
| 3.2. speciālais budžets | | | 0 | | 0 | 0 | 0 | 0 | 0 | 0 |
| 3.3. pašvaldību budžets | | | 0 | | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | 0 | X | 0 | X | 0 | 0 |
| 5. Precizēta finansiālā ietekme | | | X | | 0 | X | 0 | X | 0 | 0 |
| 5.1. valsts pamatbudžets | | | 0 | 0 | 0 | 0 |
| 5.2. speciālais budžets | | | 0 | 0 | 0 | 0 |
| 5.3. pašvaldību budžets | | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | | Programmas nepieciešamais papildus finansējums tiks nodrošināts no informatīvā ziņojuma “Par pasākumiem Covid-19 krīzes pārvarēšanai un ekonomikas atlabšanai” (MK 2020.gada 2.jūnija sēdes protokola Nr.38, 49.§) pielikuma 8.rinda – ES fondu pārdales 35 milj. EUR apmērā, un 5.rinda – ES fondu virssaistības 25 milj. EUR apmērā – trīs atbalsta programmām:   1. starta aizdevumiem - 10 milj. EUR (no 35 milj. EUR ERAF); 2. MVU tiešie aizdevumiem - 32 milj. EUR (25 milj. EUR no 35 milj. EUR ERAF un 7 milj. EUR no 25 milj. EUR virssaistībām); 3. garantijas tūrisma operatoriem - 18 milj. EUR (18 milj. EUR no 25 milj. EUR virssaistībām).   Finansējuma sadalījums pa gadiem ir norādīts indikatīvi un var tikt precizēts pēc atsevišķu pasākumu ieviešanas. | | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Amata vietu skaita izmaiņas | | | MK noteikumu projekts šo jomu neskar. | | | | | | | |
| 8. Cita informācija | | | Nepieciešamo finansējumu Finanšu ministrija lūgs pārdalīt no 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, sākot ar 2021. gadu. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 1. Grozījumi MK 2016.gada 31.maija noteikumos Nr.328 “Noteikumi par mikroaizdevumiem un starta aizdevumiem” (VSS-921); 2. Grozījumi MK 2009.gada 15.septembra noteikumos Nr.1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai” (VSS-925); 3. Grozījumi Ministru kabineta 2020. gada 16. jūnija noteikumos Nr. 383 “Noteikumi par garantijām saimnieciskās darbības veicējiem konkurētspējas uzlabošanai” (VSS-924). |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas Regula Nr. [1303/2013](http://eur-lex.europa.eu/eli/reg/2013/1303/oj/?locale=LV)).  Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas Regulas Nr. [480/2014](http://eur-lex.europa.eu/eli/reg_del/2014/480/oj/?locale=LV)). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar MK Noteikumu projektu tiek ieviestas šādas Eiropas Savienības tiesību aktu prasības:   1. Komisijas Regula Nr. [1303/2013](http://eur-lex.europa.eu/eli/reg/2013/1303/oj/?locale=LV); 2. Komisijas Regula Nr. [480/2014](http://eur-lex.europa.eu/eli/reg_del/2014/480/oj/?locale=LV). | | |
| A | B | C | D |
| Komisijas Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 42. panta 1. punkta "b" un “c” apakšpunkts, Komisijas Regula Nr. [480/2014](http://eur-lex.europa.eu/eli/reg_del/2014/480/oj/?locale=LV) 8. pants, 11. pants, 12. pants 13. pants | MK Noteikumu projekta 5. punkts | Ieviests pilnībā | Neparedz stingrākas prasības. |
| Komisijas Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 42. panta 2. un 3. punkts, 44. pants un 45. pants  Komisijas Regulas Nr. [480/2014](http://eur-lex.europa.eu/eli/reg_del/2014/480/oj/?locale=LV) 14. pants | MK Noteikumu projekta 8. punkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Projekts šo jomu neskar. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā.  Sabiedrības līdzdalība nodrošināta no 2020.gada 13.novembra līdz 24. novembrim, ievietojot MK Noteikumu projektu:   1. Ekonomikas ministrijas mājas lapā: <https://em.gov.lv/lv/Ministrija/sabiedribas_lidzdaliba/diskusiju_dokumenti/>; 2. Valts kancelejas mājas lapā:   <https://www.mk.gov.lv/lv/content/sabiedribas-lidzdaliba>. |
| 2. | Sabiedrības līdzdalība projekta izstrādē | Saņemti Finanšu ministrijas komentāri attiecībā uz projekta papildināšanu ar normām par sabiedrības “Altum” pāreju no vadības izmaksām uz vadības maksu un rādītāju izdalīšanu virssaistību finansējuma apguvei. |
| 3. | Sabiedrības līdzdalības rezultāti | Ņemti vērā Finanšu ministrijas komentāri un precizēts MK Noteikumu projekts. |
| 4. | Cita informācija | Valsts sekretāru sanāksmē Projektu (VSS-1016) uzdots saskaņot ar Finanšu ministriju; Tieslietu ministriju, Zemkopības ministriju, Latvijas Tirdzniecības un rūpniecības kameru, Latvijas Darba devēju konfederāciju, Latvijas brīvo arodbiedrību savienību, Finanšu nozaru asociāciju, Pārresoru koordinācijas centru, Labklājības ministriju, Valsts kanceleju. Visi iebildumi un priekšlikumi no valsts pārvaldes iestādēm ir ņemti vērā, savukārt uzņēmēju pārstāvošās organizācijas un sadarbības partneri atbalsta MK Noteikumu projekta tālāku virzību bez iebildumiem. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK Noteikumu projekta izpilde tiks nodrošināta Ekonomikas ministrijas un sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

Vīza:

Valsts sekretārs Edmunds Valantis